Vísir birtir bóksölulistana í heild sinni : Arnaldur og Yrsa bítast um toppinn enn og aftur Jakob Bjarnar skrifar 25. nóvember 2015 10:03 Bóksölukóngur og drottning . Arnaldur og Yrsa . Þau ætla að verja krúnuna af miklu öryggi þetta árið , með glæpasögum sínum . Þýska húsið hans Arnaldar er í fyrsta sæti Bóksölulistans eftir fyrstu þrjár vikur nóvember og nær auk þess að klifra í annað sæti listans yfir mest seldu bækur ársins . Búast má við mikilli baráttu um hið eftirsótta bóksöluhásæti á næstu vikum . Sogið eftir Yrsu Sigurðardóttur kom út 13. nóvember og nær öðru sæti listans þrátt fyrir að hafa aðeins nýtt helming þess tímabils sem Bóksölulistinn nær til að þessu sinni . Þetta er athyglisvert en í fyrra var sem þessi glæpasagnakonungshjón væru að gefa eftir en þau mæta tvíefld til leiks í ár og verja krúnuna af miklum styrk . Ólafur Jóhann er líklegur til að velgja glæpasagnakóngi og drottingu undir uggum . Sterk skáldsagnajól Vísir hefur undir höndum bóksölulista frá Félagi íslenskra bókaútgefenda og birtir þá í heild sinni . Hér eru á ferð mest seldu bækur landsins fyrstu þrjár vikurnar í nóvember . Til stendur að fylgjast reglulega með gangi mála allt fram að jólum , en þetta er nú það sem allt snýst um í bókaútgáfunni , hvort sem menn vilja viðurkenna það eða ekki . Og gaman er að rýna í listana . Fjölmargir skáldsagnahöfundar hafa svo verið að koma sér fyrir á hlaupabrautinni að undanförnu . Að þessu sinni eru það þau Ólafur Jóhann , Jón Gnarr , Einar Már , Ragnar Jónasson , Jón Kalman , Auður Jónsdóttir , Stefán Máni og Kristín Helga sem komast á blað yfir mest seldu skáld landsins . Auk þeirra er ekki ólíklegt að metsölugæðingarnir Gunnar Helgason , Ævar Þór Benediktsson , Vilhelm Anton Jónsson og svo sjálfur forsetaframbjóðandinn Þorgrímur Þráinsson eigi eftir að blanda sér í toppslaginn við Arnald og Yrsu með barnabókum sínum sem eru sterkar á svellinu sem aldrei fyrr . Páll Baldvin er mættur til leiks og með sokkana uppi . Páll Baldvin mættur á völlinn og með sokkana uppi Stríðsárabók Páls Baldvins hefur vakið mikla eftirtekt og fer vel af stað , en sú bók er til þess að gera nýútkomin . „ Þetta er svona bókin sem ég mundi veðja á að borgaði sig að kaupa snemma , bóksalanefið segir manni að hún gæti selst upp , jafnvel oftar en einu sinni , fram að jólum . Svona þykkar bækur blekkja svo birgðahaldið , miklu færri bækur í staflanum en umfangið gefur til kynna , “ segir Bryndís Loftsdóttir hjá Félagi bókaútgefenda , en hún er Vísi til halds og trausts við að spá í spilin . Fræði - og handbókaútgáfan er fjölbreytt og mjög góð í ár , nánast ómögulegt að spá í því strax hverjir mestrar hylli munu njóta og auðvitað best ef salan dreifist sem mest þannig að ekki verði mörg eintök af sama titlinum undir trjám landsmanna um jólin . En , Páll og aðrir í þeim flokki eiga við ramman reip að draga því þar er fyrir á fleti metsöluboltinn Óttar Sveinsson sem á traustan hóp lesenda með hamfarabókaflokk sinn vinsæla . Bókaútgáfan Sena gefur út bókina um Gylfa Sigurðsson og hún er á toppi lista í flokki ævisagna . Ævisögurnar eins og rjúpnastofninn Ævisögurnar hafa verið svolítið seinar á ferð í ár . Ævisögurnar eru svolítið eins og rjúpnastofninn , þær koma upp reglulega , á tíu til fimmtán ára fresti og eigna sér þá sviðið . En víst er að skáldsögurnar og svo barnabækur munu vilja hafa sitt um það að segja þetta árið þó samkvæmt rjúpnakenningunni ætti að vera kominn tími á ævisögurnar . Ekki verður annað sagt en að þar fari fjölbreyttur hópur fólks , bæði höfunda og þeirra sem til umfjöllunar eru nema hvoru tveggja sé . Flokkurinn sem slíkur stenst ekki Bechtel-prófið því að af 10 mest seldu ævisögum er aðeins ein um konu - Brynhildur Georgía Björnsson . Konur hafa nefnilega í gegnum tíðina átt gott mót einmitt í þessum flokki bóka : Sendiherrafrú segir frá , Uppgjör konu – Halla Linker segir frá og fleiri dæmi má nefna . Nú er það atvinnumaðurinn Gylfi Sigurðsson eftir þá Ólaf Þór Jóelsson og Viðar Brink sem er þar á toppi lista en á hæla þeim er rithöfundurinn Mikael Torfason með nýútkomna bók , Týnd í paradís , og hann er til alls líklegur . Topplistinnsöluhæstu titlar Bóksölulistans dagana 1. - 22. nóvember 1 . Þýska húsið - Arnaldur Indriðason 2 . Sogið - Yrsa Sigurðardóttir 3 . Himneskt að njóta - Sólveig Eiríksdóttir / Hildur Ársælsdóttir 4 . Þín eigin goðsaga - Ævar Þór Benediktsson 5 . Útkall í hamfarasjó - Óttar Sveinsson 6 . Víga-Anders og vinir hans - Jonas Jonasson 7 . Endurkoman - Ólafur Jóhann Ólafsson 8 . Mamma klikk ! - Gunnar Helgason 9 . Útlaginn - Jón Gnarr 10 . Matreiðslubókin mín og Mikka - Walt Disney Ævisögur 1 . Atvinnumaðurinn Gylfi Sigurðsson - Ólafur Þór Jóelsson / Viðar Brink 2 . Týnd í paradís - Mikael Torfason 3 . Munaðarleysinginn - Sigmundur Ernir Rúnarsson 4 . Brynhildur Georgía Björnsson - Ragnhildur Thorlacius 5 . Þá hló Skúli - Óskar Guðmundsson 6 . Egils sögur - á meðan ég man - Páll Valsson og Egill Ólafsson 7 . Eitt á ég samt : endurminningar - Árni Bergmann 8 . Yfir farinn veg með Bobbi Fischer - Garðar Sverrisson 9 . Þetta var nú bara svona - Jóhann Guðni Reynisson 10 . Bítlarnir telja í - Mark Lewisohn Íslensk skáldverk 1 . Þýska húsið - Arnaldur Indriðason 2 . Sogið - Yrsa Sigurðardóttir 3 . Endurkoman - Ólafur Jóhann Ólafsson 4 . Útlaginn - Jón Gnarr 5 . Hundadagar - Einar Már Guðmundsson 6 . Dimma - Ragnar Jónasson 7 . Eitthvað á stærð við alheiminn - Jón Kalman Stefánsson 8 . Stóri skjálfti - Auður Jónsdóttir 9 . Nautið - Stefán Máni 10 . Litlar byltingar - Kristín Helga Gunnarsdóttir Þýdd skáldverk 1 . Víga-Anders og vinir hans - kilja - Jonas Jonasson 2 . Hrellirinn - Lars Kepler 3 . Stúlkan í trénu - Jussi Adler Olsen 4 . Víga-Anders og vinir hans - innb . - Jonas Jonasson 5 . Þú ert ætíð í huga mér - kilja - Mary Higgins Clark 6 . Hamingjuvegur - Liza Marklund 7 . Þú ert ætíð í huga mér - innb . - Mary Higgins Clark 8 . Náðarstund - Hannah Kent 9 . Flugnagildran - Fredrik Sjöberg 10 . Það sem ekki drepur mann - David Lagercrantz Fræði og almennt efni 1 . Útkall í hamfarasjó - Óttar Sveinsson 2 . Þarmar með sjarma - Giulia Enders 3 . Traktorar í máli og myndum - Jemima Dunne 4 . Tíminn minn : dagbók 2016 - Björg Þórhallsdóttir 5 . Stríðsárin 1938 - 1945 - Páll Baldvin Baldvinsson 6 . Hugarfrelsi - Hrafnhildur Sigurðardóttir og Unnur Arna Jónsdóttir 7 . Það er gott að búa í Kópavogi ! - Gunnar Kr . Sigurjónsson / Guðjón Ingi Eiríksson 8 . Hersetan á Ströndum og Norðurlandi vestra - Friðþór Eydal 9 . Nína S. - Hrafnhildur Schram 10 . Náttúruvá á Íslandi - Júlíus Sólnes Ljóð & leikrit 1 . Öskraðu gat á myrkrið - Bubbi Morthens 2 . Frelsi - Linda Vilhjálmsdóttir 3 . Ljóðasafn - Vilborg Dagbjartsdóttir 4 . Perlur úr ljóðum íslenskra kvenna - Ýmsir / Silja Aðalsteinsdóttir ritst . 5 . Fjörutíu ný og gömul ráð við hversdagslegum uppákomum - Óskar Árni Óskarsson 6 . Stormviðvörun - Kristín Svava Tómasdóttir 7 . Ljóðaúrval - Gyrðir Elíasson 8 . Hugmyndir : andvirði hundrað milljónir - Halldór Halldórsson 9 . Nýsnævi - ljóðaþýðingar - Ýmsir / Aðalsteinn Ásberg þýddi 10 . Blýengillinn : ljóð með og án orða - Óskar Árni Óskarsson Uppsafnaður listi frá áramótum Söluhæstu bækurnar frá 1. janúar 1 . Leynigarður - Johanna Basford 2 . Þýska húsið - Arnaldur Indriðason 3 . Himneskt að njóta - Sólveig Eiríksdóttir / Hildur Ársælsdóttir 4 . Afturgangan - Jo Nesbø 5 . Stúlkan í tréinu - Jussi Adler Olsen 6 . Konan í lestinni - Paula Hawkins 7 . Iceland : Small World ( lítil ) - Sigurgeir Sigurjónsson 8 . Blóðið í snjónum - Jo Nesbø 9 . Hamingjuvegur - Liza Marklund 10 . Hrellirinn - Lars Kepler Athugið .